Аԥсны даҽа 607-ҩык аҿкчымазара рыхьит иҳаҩсыз уахыки-ҽнаки рыла
23:55 27.01.2022 (ирҿыцуп: 00:02 28.01.2022)
© Foto / Пресс-служба АФК "Система"Производство вакцины от COVID-19 на фармацевтическом заводе "Биннофарм"
© Foto / Пресс-служба АФК "Система"/
Аԥсны аепидемиа ҵысижьҭеи аҿкчымазара 42 065-ҩык ирыхьхьеит, ргәы бзиахахьеит 36 063 -ҩык ауааԥсыра, рыԥсҭазаара иалҵхьеит 590-ҩык.
АҞӘА, ажьырныҳәа 27 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 1169-ҩык Аԥсны ауааԥсыра, урҭ рахьтә 607-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 76-ҩык, рҭагылазаашьа бааԥсуп 17-ҩык, ибжьаратәуп - 59-ҩык. Аҟәатәи аинфекциатә хәшәтәырҭаҿы ирхәшәтәуеит аҿкчымазара зыхьуа 42-ҩык, урҭ рахьтә 20-ҩык рҭагылазаашьа уадаҩуп. Очамчыра ирхәшәтәуеит 14-ҩык, Гагратәи ахәшәтәырҭаҿы - 23-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы жәҩык ачымазцәа шьҭоуп.